تورکیه پرزیدنت رجب طیب اردوغان، 15 ژوئیه‌ده خائین کودتا گیریشیمینده اولان فتح الله‌جی ترور تشکیلاتی پارالل دولت قورولماسی (فتو / پ.د.ی) منسوبو الی قان‌لی قاتیل‌لرین هئچ بیری‌سی‌نین اؤزلرینی گؤزله‌ین آجی عاقیبت‌دن قورتولامایاجاق‌لارینی سؤیله‌دی.
اردوغان، فتو ایله موباریزه‌ده دایانیق‌لی‌لیغی، بو دفعه ده آنکارادا 15 ژوئیه گئجه‌سی هدف‌لردن بیری اولان اؤزل حرکات دایره باشقانلیغیندا دیله گتیردی
ایچ امنیت آوا‌دان‌لیق‌لاری ایفطار پروقرامیندا دانیشان اردوغان، کودتا گیریشیمی زامانی شهید اولان 56 اؤزل حرکاتچی‌نین ده اونوتمادی.
اردوغان؛
"بو یئر غازی بیر مکان‌دیر. فتو منسوبو خائین‌لر، بو مکانا، بؤلوچوچو ترور تشکیلاتی پ.ک.ک-یا قارشی بئله ایستیفاده ائدیلمه‌ین تخریب گوجو یوکسک 650 کیلولوق هلیوم بومبا آتیب‌لار "دئدی.
اردوغان، خیانتلری‌نین بدلینی اؤده‌مین تک بیر فتو منسوبو قالمایانا قدر موباریزه‌نین داوام ائدجگینی سؤیله‌دی.
"بیزیم بو اؤلکه‌دن باشقا وطنیمیز یوخ‌دور. بعضی‌لری‌نین باش‌لاری سیخیشدیغیندا پنسیلوانیایا قاچابیلر، آلمانیایا قاچابیلر، داها دییشیک اؤلکه‌لره قاچابیلرلر." دئیه دانیشان پرزیدنت اردوغان؛
"اونلارین اورا‌لاردا گیزلی وطن‌لری اولا بیلر. یونانیستانا قاچابیلر، رودوسا قاچابیلر، شورایا قاچابیلر، بورایا قاچابیلر اما بیزیم ائله بیر تورپاغیمیزدیر یوخدور. بیزیم وارسا یوخسا 780 مین کیلومتر مربعلیک ایشده بو تورپاق‌لار. اونون اوچون 15 ژوئیه‌ده اؤز یوردوموزدا پاریا وضعیتینه دوشمکدنسه آسلان‌لار کیمی موباریزه ائدیب آدام کیمی اؤلمگی سئچیم ائتدیک، ائدجگیک "ایفاده‌لرینی ایستیفاده ائتدی.
اردوغان، یورد ایچین‌دکی عملیات‌لار باشاری ایله داوام ائدرکن سوریه‌ده رئال‌لاش‌دیریلان فیرات قالخانی حرکاتی ایله عراق‌داکی سینجار و کاراچوک داغ‌لارینا ائدیلن عملیات‌لارین، تورکیه‌نین یئنی ترورلا موباریزه آنلاییشی‌نین ایلک آددیم‌لاری اولدوغونو سؤیله‌دی.
اردوغان؛
"تورکیه‌نی تجاووزه، تهدیده حاضیرلانانلار بونون بدلینی اؤدییرلر" دئدی.
